ሐዋሳ ወደ መደበኛ ሠላሟ ብትመለስም የቱሪዝም ዘርፉ እንደተቀዛቀዘ ነው
ሐዋሳ፡- የሀዋሳ ከተማ ወደ መደበኛ ሰላሟ ብትመለስም የቱሪዝም ዘርፉ ወደተለመደው እንቅስቃሴው እንዳልተመለሰ ተገለጸ። የቱሪዝም ዘርፉ 15 በመቶ ቀንሷል፡፡ በሐዋሳ ከተማ የሚገኙ ነዋሪዎችና የሆቴል ባለቤቶች እንደገለጹት፤ ሐምሌ 11ቀን 2011ዓ.ም የተፈጠረ ግርግር ቢኖርም አሁን ግን ሙሉ በሙሉ የአካባቢው ሰላም ተመልሷል። ሆኖም የቱሪዝም ዘርፉ ወደ መደበኛ እንቅስቃሴው አልተመለሰም። በሀዋሳ ሀይቅ የጀልባ ሰራተኛ የሆነው ወጣት ከድር ያሲን ለአዲስ ዘመን ጋዜጣ እንደገለጸው፤ በጀልባ ለመንሸራሸር የሚመጡት እንግዶች የተፈጠረባቸውን ስጋት ነግረውታል። ይሁን እንጂ ከተማዋን ካስተዋሉ በኋላ ‹‹እንዲህ ሰላም ከሆነ ሀይቁ አካባቢ ለመዝናናት ለምን ሰዎች አይመጡም›› ሲሉም ጠይቀውታል። በውጭ ሆነው የሚሰሙ ሰዎች ስጋት አለባቸው። በሐምሌ ወር እንደነበረው ባይሆንም አሁንም የጎብኚዎች ቁጥር አነስተኛ ነው። የሀዋሳ ሀይቅ አሳ አስጋሪዎች ሁለገብ ህብረት ሥራ ማህበር ሊቀመንበር አቶ ዳዊት አብረሃም እንደሚሉት፤ ሐምሌ 11 ቀን 2011 ዓ.ም በተፈጠረው ክስተት ሆቴሎች ተዘግተው ነበር። የሆቴሎች መዘጋት ደግሞ አሳ አስጋሪዎችም ፈላጊ እንዲያጡ አድርጓቸዋል። ሥራ የቆመበት አጋጣሚ ከሦስት ቀን እንደማይበልጥ የገለጹት አቶ ዳዊት፤ ከተፈጠረው ክስተት በኋላ ወሬው እንደተራገበ ተናግረዋል። ከዚያ በኋላ የተፈጠረ ችግር አልነበረም። የሀገር ውስጥም ሆነ የውጭ ቱሪስቶች ከተማዋ ውስጥ ሙሉ በሙሉ ሠላም መሆኑን አለማወቃቸው ተጽእኖ ማሳደሩን ይገልጻሉ። የሊዊ ጠቅላላ ንግድ
ኃላፊነቱ የተወሰነ የግል
ማሕበር ዋና ሥራ
አስኪያጅ አቶ ወንድማገኝ
ዲላሞ እንደሚሉት፤ አሁን ላይ የተሻለ ሰላም ነው ያለው። በተለይም ኮማንድ ፖስት ከታወጀ በኋላ ሠላሟ ወደነበረበት እየተመለሰ ነው። እንግዶችን ለመቀበልም በጋራ እየተሠራ ነው። የችግሩ ሰሞን እስከ
ስድስት በመቶ ወርዶ
የነበረው የሆቴል አገልግሎት
እስከ 40 በመቶ
ከፍ ብሏል የሚሉት
ደግሞ የኬር አውት
ኢንተርናሽናል ሆቴል የሆቴል
ቢዝነስ አማካሪ የሥራ
አስኪያጅ ተጠሪ አቶ
ሄኖክ ሽመልስ ናቸው።
መንግስታዊ ያልሆኑ ድርጅቶች
እየተጠቀሙ ነው። ገና
ያልገቡ የውጭ ድርጅቶች
እንዳሉም አቶ ሄኖክ
ተናግረዋል። በሐዋሳ የኃይሌ ሪዞርት ዋና ሥራ አስኪያጅ አቶ እምሻው ተሾመ እንደሚሉት፤ በዚህ የክረምት ዝቅተኛ የቱሪስት ፍሰት የሚታይበት ነበር። ዘንድሮ ግን ተቀዛቅዟል። በክረምት ወቅት ቤተሰብ ሆነው የሚመጡ ስለሚበዙ አልጋ ያልቅ ነበር አሁን ግን እየተሻሻለ መጥቷል። ለእንግዳ መቀበያ ቻናሎችም እየመጡ እንደሆነ ተናግረዋል። 90 በመቶ ይያዙ የነበሩ አልጋዎች ወደ 30 በመቶ ወርዶ የነበረው አሁን ወደ 40 በመቶ ከፍ ማለት ጀምረዋል፡ የደቡብ ብሔር ብሔረሰቦችና ሕዝቦች ክልል ባህልና ቱሪዝም ቢሮ ሃላፊ ወይዘሮ ሰብለ ጸጋዬ እንደገለጹት፤ ችግሩ በተፈጠረበት የሀምሌ ወር ውስጥ ከፍተኛ መቀዛቀዝ ታይቷል። የቱሪዝም አካላትና ሰራተኞችም ቀንሰዋል። በ2010ዓ.ም ከነበረው ቱሪዝም ጋር ሲነጻጸር የ15 በመቶ ቅናሽ ተመዝግቧል። አሁን ላይ ከተማዋ ሙሉ በሙሉ ሰላም መሆኑን የጠቆሙት ሃላፊዋ፤ የቱሪዝም እንቅስቃሴዎች እያገገሙ መሆኑን ተናግረዋል። የሐዋሳ ከተማ ምክትል
ከንቲባና ፋይናንስና ኢኮኖሚ
መምሪያ ሃላፊ አቶ
ዘለቃው ገረመው በበኩላቸው፤
ተፈጥሮ የነበረውን ችግር
በአጭር ጊዜ ውስጥ
መቆጣጠር ተችሏል። አሁን
ምንም ስጋት የለም።
የከተማው ሠላም እንዲመለስ
ህዝቡ፣ የከተማ
አስተዳደሩና የክልሉ መንግስት
መስራቱን የገለጹት አቶ
ዘለቃው ሰላሙ ቀጣይነት
ያለው እንዲሆን እየተሠራ
ነው ብለዋል። ለዚሁም
የነዋሪዎች፣ የየሀገር ሽማግሌዎችና
የሃይማኖት አባቶች ውይይት
እየተደረገ ነው።አዲስ ዘመን ነሃሴ 25/2011 ዋለልኝ አየለ 